ai4bharat/Pralekha huggingface dataset:
প্রধানমন্ত্রীরদপ্তর
তেলেগু চলচ্চিত্রের নায়ক কৃষ্ণা গারুর প্রয়াণে প্রধানমন্ত্রীর শোক প্রকাশ
নয়াদিল্লি, ১৫ নভেম্বর, ২০২২
প্রধানমন্ত্রী শ্রী নরেন্দ্র মোদী তেলেগু চলচ্চিত্রের নায়ক কৃষ্ণা গারুর প্রয়াণে গভীর শোক প্রকাশ করেছেন। প্রধানমন্ত্রী বলেছেন, কৃষ্ণা গারুর প্রয়াণে চলচ্চিত্র ও বিনোদন জগতের অপূরণীয় ক্ষতি হ’ল।
এক ট্যুইট বার্তায় প্রধানমন্ত্রী বলেছেন, “কৃষ্ণা গারু ছিলেন একজন কিংবদন্তী অভিনেতা। তাঁর বিভিন্ন চরিত্রে অভিনয় ও আকর্ষণীয় ব্যক্তিত্বের জন্য তিনি মানুষের মন জয় করেছেন। তাঁর প্রয়াণে চলচ্চিত্র ও বিনোদন জগতের অপূরণীয় ক্ষতি হ’ল। শোকের এই মুহূর্তে @urstrulyMahesh সহ পরিবারের সকল সদস্যকে আমি সমবেদনা জানাই। ওঁ শান্তি”!
PG/CB/SB
(
প্রধানমন্ত্রীরদপ্তর
প্রধানমন্ত্রীর সঙ্গে ইরানের রাষ্ট্রপতির সাক্ষাৎ
নয়াদিল্লি, ২৬ সেপ্টেম্বর, ২০১৯
রাষ্ট্রসঙ্ঘের ৭৪তম সাধারণ অধিবেশনে এক উচ্চস্তরীয় বৈঠকের ফাঁকে প্রধানমন্ত্রী শ্রী নরেন্দ্র মোদীর সঙ্গে ইরানের রাষ্ট্রপতি ডঃ হাসান রৌহানি সাক্ষাৎ করেন। দুই নেতার মধ্যে পারস্পরিক স্বার্থ-সংশ্লিষ্ট আঞ্চলিক ও আন্তর্জাতিক বিভিন্ন বিষয় নিয়ে মতবিনিময় করেন।
ভারত ও ইরানের মধ্যে প্রাচীন ও সভ্যতাগত অভিন্ন সম্পর্ক রয়েছে বলে উল্লেখ করে দুই নেতাই ২০১৫-তে উফা-তে তাঁদের মধ্যে প্রথম বৈঠকের পর দ্বিপাক্ষিক সম্পর্কের যে অগ্রগতি হয়েছে তা পর্যালোচনা করেন। চাবাহার বন্দর চালু হওয়ার প্রসঙ্গ উল্লেখ করে উভয় নেতাই আফগানিস্তান ও মধ্য এশিয়া অঞ্চলে প্রবেশের ক্ষেত্রে এই বন্দরকে প্রবেশ দ্বার হিসেবে বর্ণনা করেন।
উপসাগরীয় অঞ্চলে শান্তি, নিরাপত্তা ও স্থিতিশীলতা বজায় রাখার স্বার্থে কূটনীতি, আলাপ-আলোচনা ও আস্থাবর্ধক ব্যবস্থা গ্রহণের ওপর গুরুত্ব দিয়ে প্রধানমন্ত্রী ভারতের সমর্থনের কথা পুনরায় উল্লেখ করেন।
দুই নেতার মধ্যে বৈঠকে সিদ্ধান্ত হয়েছে যে ভারত ও ইরানের মধ্যে কূটনৈতিক সম্পর্ক স্থাপনের ৭০তম বার্ষিকী ২০২০-তে উদযাপন করা হবে।
CG/BD/DM
(Visitor Counter : 68
প্রধানমন্ত্রীরদপ্তর
উত্তর পূর্বাঞ্চলে রয়েছেন অসাধারণ মানুষ এবং নানা সুন্দর জায়গা : প্রধানমন্ত্রী
নয়াদিল্লি, ২১ জানুয়ারি, ২০২৩
প্রধানমন্ত্রী শ্রী নরেন্দ্র মোদী বলেছেন, উন্নয়নের বর্ধিত গতি উত্তর পূর্বাঞ্চলের মানুষের কাছে বহুবিধ সুবিধা পৌঁছে দিচ্ছে।
এক নাগরিকের ট্যুইটের উত্তরে প্রধানমন্ত্রী ট্যুইট করে বলেন;
“উত্তর পূর্বাঞ্চলে রয়েছেন অসাধারণ মানুষ এবং নানা সুন্দর জায়গা। উন্নয়নের বর্ধিত গতির জন্য সেখানকার মানুষদের কাছে বহুবিধ সুবিধা পৌঁছে দিচ্ছে।”
PG/AB/NS
(
উত্তর-পূর্বাঞ্চলেরউন্নয়নসংক্রান্তমন্ত্রক
কেন্দ্রীয় মন্ত্রিসভা উত্তর পূর্বাঞ্চল কৃষি বিপণন নিগম লিমিটেড-কে পুনরুজ্জীবিত করার অনুমোদন দিয়েছে
নতুন দিল্লি, ১৮ আগস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনৈতিক বিষয়ক ক্যাবিনেট কমিটি  উত্তর পূর্বাঞ্চল উন্নয়ন মন্ত্রকের প্রশাসনিক নিয়ন্ত্রণাধীন কেন্দ্রীয় রাষ্ট্রায়ত্ত সংস্থা ‘উত্তর পূর্বাঞ্চাল কৃষি বিপণন নিগম লিমিটেড’-কে পুনরুজ্জীবিত করে তোলার জন্য ৭৭.৪৫ কোটি টাকার পুনরুজ্জীবন প্যাকেজের অনুমোদন দিয়েছে।
সুফল :
পুনরুজ্জীবন প্যাকেজ বাস্তবায়নের সঙ্গে সঙ্গে উত্তর পূর্বাঞ্চলে কৃষকদের পণ্যের পারিশ্রমিক মূল্য সুনিশ্চিত হবে।
উন্নত চাষের সুবিধা, কৃষকদের প্রশিক্ষণ, জৈব বীজ ও সার, ফসল তোলার পরে যাতে বিশ্ব বাজারে উত্তর পূর্বাঞ্চলের কৃষকদের উৎপাদিত পণ্যগুলি তুলে ধরা যায় তার জন্য প্রচারের মাধ্যমে উৎসাহিত করা, জিআই পণ্য হিসেবে নথিভুক্তিকরণ ইত্যাদির মতো একাধিক ক্ষেত্রে পুনরুজ্জীবন প্যাকেজ উত্তর ‘পূর্বাঞ্চল কৃষি বিপণন নিগম লিমিটেড’-কে বিভিন্ন উদ্ভাবনী পরিকল্পনা বাস্তবায়নে সাহায্য করবে।
এতে নিগমের আয় বৃদ্ধি পাবে এবং অন্যান্য খরচ কমবে। ফলে নিগমের ওপর যে অতিরিক্ত খরচের বোঝা ছিল তা হ্রাস পাবে। পাশাপাশি কেন্দ্রীয় সরকারের ঋণের ওপর নির্ভরতা বন্ধ হবে।
কর্মসংস্থান সৃষ্টির সম্ভাবনা :
উত্তর পূর্বাঞ্চল কৃষি বিপণন নিগম লিমিটেড পুনরুজ্জীবিত হওয়ার পর কৃষি ক্ষেত্রে, প্রকল্প ও কার্য পরিচালনা ক্ষেত্র, পণ্য সরবরাহ, শিল্প উদ্যোক্তা এবং বিপণন এই সব ক্ষেত্রেই প্রত্যক্ষ ও পরোক্ষভাবে কর্মসংস্থান সৃষ্টি হবে। আশা করা যাচ্ছে, প্রায় ৩৩ হাজার মানুষের কর্মসংস্থান হবে।
লক্ষ্য :
উন্নত চাষের সুবিধা, কৃষকদের প্রশিক্ষণ, জৈব বীজ ও সার, ফসল তোলার পরে যাতে বিশ্ব বাজারে উত্তর পূর্বাঞ্চলের কৃষকদের উৎপাদিত পণ্যগুলি তুলে ধরা যায় তার জন্য প্রচারের মাধ্যমে উৎসাহিত করা, জিআই পণ্য হিসেবে নথিভুক্তিকরণ ইত্যাদির মতো একাধিক ক্ষেত্রে পুনরুজ্জীবন প্যাকেজ ‘উত্তর পূর্বাঞ্চল কৃষি বিপণন নিগম লিমিটেড’-কে বিভিন্ন উদ্ভাবনী পরিকল্পনা বাস্তবায়নে সাহায্য করবে। এছাড়াও কেন্দ্রীয় সরকারের পিএম কিষাণ সম্পদ যোজনার মতো অন্যান্য প্রকল্প বাঁশ চাষ, মৌ মাছি পালন, ই-বাণিজ্য ক্ষেত্রে সাহায্য করবে। আত্মনির্ভর ভারতের আওতায় কৃষি পরিকাঠামো তহবিল, কৃষি উদ্যান ও কিষাণ রেল, শিল্প উদ্যোক্তাদের সঙ্গে কৃষকদের যুক্ত করার ক্ষেত্রেও সহায়তা দান করবে। এতে উত্তর পূর্বাঞ্চলের ফসলের নিজস্ব পরিচিতি বৃদ্ধি পাবে এবং এনএএফইডি ও ট্রাইফেডের মতো সংস্থার মাধ্যমে উত্তর পূর্বাঞ্চলের জৈব চাষের সামগ্রী বিক্রির সুবিধা মিলবে।
পুনরুজ্জীবন প্যাকেজ বাস্তবায়নে একাধিক ক্ষেত্রে প্রত্যক্ষ ও পরোক্ষভাবে কর্মসংস্থান সৃষ্টি করবে। দেশের অন্যান্য অংশে এবং দেশের বাইরেও উত্তর পূর্বাঞ্চলের জৈব পণ্যগুলির বিক্রি বৃদ্ধি পাবে ও জিআই ট্যাগিং-এর পরিচিতি লাভ করবে। এমন কি এই পণের রপ্তানিও বাড়বে। এতে উত্তর পূর্বাঞ্চলের কৃষকদের আর্থিক অবস্থার উন্নতি হবে।
CG/SS/SKD
(
প্রতিরক্ষামন্ত্রক
প্রতিরক্ষা সরঞ্জাম ক্রয়প্রক্রিয়ার দ্বিতীয় খসড়া রাখা হল জনসাধারণের সামনে মতামতের জন্য
নয়াদিল্লী, ২৮ জুলাই, ২০২০
প্রতিরক্ষা সরঞ্জাম সংগ্রহ প্রক্রিয়া ডিফেন্স প্রকিওরমেন্ট প্রসিডিওরর দ্বিতীয় খসড়া যার নাম এখন রাখা হয়েছে ডিফেন্স অ্যাকুইজিশন প্রসিডিওর২০২০, সেটিকে প্রতিরক্ষা মন্ত্রকের ওয়েবসাইটে আপলোড করা হয়েছে সংশ্লিষ্ট সকল পক্ষ এবং জনসাধারণের মতামত/মন্তব্যের জন্য

উল্লেখ্য প্রথম খসড়া ডিপিপি ২০২০ ও ওয়েবসাইটে দেওয়া হয়েছিল। সংশ্লিষ্ট বিভিন্ন পক্ষের মন্তব্য/সুপারিশ/পরামর্শ প্রথমে ২০২০র ১৭ এপ্রিল পরে ৮ মে ২০২০র মধ্যে পাঠাতে বলা হয়েছিল। সেই থেকে বিভিন্ন ক্ষেত্র থেকে পরামর্শ আসে যা প্রায় ১০০০০ পৃষ্ঠার বেশি।
এইসব মন্তব্যের বিশ্লেষণ করে নির্দিষ্ট আলাপ আলোচনা চালানো হয় সব পক্ষের সঙ্গে, কখনও সামনা সামনি, কখনও ওয়েব কনফারেন্সের মাধ্যমে। মূলত তাদের ভাবনাগুলি বুঝে নিতে।
সংশোধিত দ্বিতীয় খসড়াটি তারপরে পর্যালোচনা কমিটি চূড়ান্ত জরে, আত্মনির্ভর ভারত অভিযানে ঘোষিত প্রতিরক্ষা সংস্কারের শর্তগুলি মাথায় রেখে, তারপরে এটিকে জনসমক্ষে রাখা হয়েছে।
সংশোধিত খসড়াটি নিয়েও একইভাবে নির্দিষ্ট মতামত জানাতে বলা হয়েছে ১০ অগস্ট ২০২০র মধ্যে।
(CG/AP
প্রতিরক্ষামন্ত্রক
প্রতিরক্ষা ক্ষেত্রে উৎকর্ষতা অর্জন উদ্যোগের জন্য উদ্ভাবন
নয়াদিল্লি, ২৫ মার্চ, ২০২২
প্রতিরক্ষা ও মহাকাশ ক্ষেত্রে ক্ষুদ্র ও মাঝারি শিল্প সংস্থা, স্টার্টআপ, ব্যক্তি উদ্ভাবক, গবেষণা ও উন্নয়নমূলক প্রতিষ্ঠান তথা শিক্ষা প্রতিষ্ঠানগুলিকে সামিল করে উদ্ভাবন এবং প্রযুক্তিগত উন্নয়নের প্রসারে সরকার প্রতিরক্ষা ক্ষেত্রে উৎকর্ষতা অর্জন উদ্যোগের সূচনা করেছে। ইতিমধ্যেই সরকার প্রতিরক্ষা ক্ষেত্রে উৎকর্ষতা অর্জনে উদ্ভাবনের জন্য একটি কেন্দ্রীয় স্তরের কর্মসূচি শুরু করেছে। ২০২১-২২ থেকে ২০২৫-২৬ পর্যন্ত পাঁচ বছর মেয়াদী এই কর্মসূচিতে ৪৯৮ কোটি ৭৮ লক্ষ টাকার বাজেট সংস্থান করা হয়েছে। এ ধরনের কর্মসূচি গ্রহণের উদ্দেশ্যই হ’ল – প্রতিরক্ষা উদ্ভাবন সংগঠনগুলির মাধ্যমে প্রায় ৩০০টি স্টার্টআপ/ক্ষুদ্র ও মাঝারি শিল্প সংস্থা ও ব্যক্তি উদ্ভাবকদের পাশাপাশি, প্রায় ২০টি অংশীদার ইনক্যুবেটর সংস্থাকে আর্থিক সাহায্য দেওয়া।
প্রতিরক্ষা ক্ষেত্রে উৎকর্ষতা অর্জন উদ্যোগে সরকার উদ্ভাবন তথা নক্শা প্রণয়ন ও তার মানোন্নয়ন, স্টার্টআপ তথা উদ্ভাবকদের সহায়তার উপর গুরুত্ব দিয়ে আসছে। এখনও পর্যন্ত ১৩২টি স্টার্টআপকে সামিল করে ৬৬টি চুক্তি স্বাক্ষরিত হয়েছে। এই ৬৬টি চুক্তির মধ্যে ভারতীয় নৌ-বাহিনী একটি সংস্থাকে নক্শা প্রণয়ন ও তার মানোন্নয়নের বরাত দিয়েছে। এছাড়াও, মন্ত্রক আরও ১৪টি প্রতিরক্ষা সামগ্রীর ক্ষেত্রে এক্সেপট্যান্স অফ নেসেসিটি বা গ্রহণযোগ্যতার প্রয়োজনীয়তার প্রস্তাব অনুমোদন করেছে। এর ফলে, বিভিন্ন শিল্প সংস্থা আরও বেশি করে বরাত পাবে।
লোকসভায় আজ এক লিখিত জবাবে একথা জানান প্রতিরক্ষা প্রতিমন্ত্রী শ্রী অজয় ভট্ট।
CG/BD/SB
(Visitor Counter : 75
আইনওবিচারমন্ত্রক
প্রেস বিজ্ঞপ্তি
নয়াদিল্লী, ১৮ ডিসেম্বর, ২০২১
নির্বাচন প্রক্রিয়ায় সংস্কারের জন্য ভারতের নির্বাচন কমিশনের বিভিন্ন প্রস্তাব কার্যকর করার বিষয়টি দীর্ঘদিন ধরে বকেয়া রয়েছে। আইন মন্ত্রীর কাছে মুখ্য নির্বাচন কমিশনার ২০১১ সালে তেশরা ফেব্রুয়ারি ৩/১/২০১১/এসডিআর/৪৮০ , ২০১৩ সালের ১৪ মে ৩/ইআর/২০১৩/এসডিআর এবং ২০২০ সালের ৮ জুলাই ৩/ইআর/২০১৮/এসডিআর/৪০৯ নম্বর সম্বলিত তিনটি চিঠি পাঠিয়েছিলেন। এই চিঠিগুলিতে দীর্ঘদিনের বকেয়া সংস্কারগুলি কার্যকর করার প্রস্তাব দেওয়া হয়েছে। নির্বাচন কমিশনের এই বিষয়গুলি আইন প্রণয়নকারী দপ্তর কার্যকর করে থাকে। কমিশনের আধিকারিকদের সঙ্গে আইন প্রণয়নকারী আধিকারিকদের এই বিষয় নিয়ে নিয়মিত আলাপ-আলোচনা হয়।
এর আগে অভিন্ন ভোটার তালিকার প্রসঙ্গে ক্যাবিনেট সচিব এবং প্রধানমন্ত্রীর দপ্তরের মধ্যে বেশ কয়েকটি বৈঠক হয়েছে। ১২ ই নভেম্বর প্রধানমন্ত্রীর দপ্তর এ বিষয়ে একটি বৈঠকের আয়োজন করে। ১৬ই নভেম্বর ওই বৈঠকে ক্যাবিনেট সচিব, আইন সচিব এবং আইন প্রণয়নকারী দপ্তরের সচিব যাতে উপস্থিত থাকেন সেই বিষয়টি চিঠিতে উল্লেখ করা হয়েছিল। তবে এই বৈঠকে মুখ্য নির্বাচন কমিশনারকে ডাকা হয়নি। ভোটার তালিকার বিষয়ে ভারতের নির্বাচন কমিশনের যথাযথ অভিজ্ঞতা রয়েছে। এ বিষয়ে মুখ্য নির্বাচন কমিশনার আইনমন্ত্রী এবং আইন প্রণয়নকারী দপ্তরের সচিবকে আগেই চিঠি পাঠিয়েছিলেন। এই বৈঠকে নির্বাচন কমিশনের আধিকারিকরাই যথাযথ প্রতিনিধিত্ব করতে পারবেন বলে আইন প্রণয়নকারী দপ্তরের মনে হয়েছিল।
এই মর্মে ১৬ নভেম্বরের বৈঠকে অংশগ্রহণ করার জন্য আইন প্রণয়নকারী বিভাগ ১৫ নভেম্বর এফ.নং.এইচ-১১০২/৬/২০২০-এলইজি.২ নম্বর সম্বলিত চিঠি পাঠায়। ওই চিঠিটি সচিবকে উদ্দেশ্য করে লেখা হয় এবং মুখ্য নির্বাচন কমিশনের আধিকারিককে বৈঠকে অংশগ্রহণের জন্য আমন্ত্রণ জানানো হয়। মুখ্য নির্বাচন কমিশন চিঠিটি গ্রহণ করে আইন প্রণয়নকারী বিভাগের সচিবের সঙ্গে কথা বলেন। তিনি তাঁর অসন্তোষ প্রকাশ করে জানান চিঠিটির মধ্যভাগের বয়ান থেকে মনে হচ্ছে মুখ্য নির্বাচন কমিশনের এই বৈঠকে অংশগ্রহণ করার কথা বলা হয়েছে। আলোচনার সময় আইন প্রণয়নকারী বিভাগের সচিব জানান, যেহেতু মুখ্য নির্বাচন কমিশনারের প্রতিনিধি হিসেবে সচিবরা এ ধরণের বৈঠকে অংশ নিয়ে থাকেন তাই চিঠিটি সচিবকেই লেখা হয়েছে।
প্রধানমন্ত্রীর দপ্তরের উদ্যোগে ১৬ নভেম্বরের বৈঠকটি ভার্চুয়ালি অনুষ্ঠিত হয়। বৈঠকে কেন্দ্রের আধিকারিক এবং নির্বাচন কমিশনের আধিকারিকরা উপস্থিত ছিলেন। বৈঠকের পর আধিকারিকরা কয়েকটি বিষয়ে আরও বিস্তারিতভাবে আলোচনা করার জন্য সম্মত হন। এই বিষয়গুলির মধ্যে রয়েছে ভোটার তালিকায় নাম তোলার ক্ষেত্রে এক এক দিনে কতজনের সর্বশেষ তথ্য নথিভুক্ত করা হবে এবং আধারের সঙ্গে সংযুক্তিকরণের প্রক্রিয়া কিভাবে হবে।
আধিকারিকদের সঙ্গে বৈঠকের পর মুখ্য নির্বাচন কমিশনার এবং অন্য দুই নির্বাচন কমিশনারের সঙ্গে ভার্চুয়ালি একটি ঘরোয়া বৈঠক হয়েছে। এই বৈঠকে ভারতের নির্বাচন কমিশনের তিনজন কমিশনারই ভার্চুয়ালি উপস্থিত ছিলেন।
নির্বাচন কমিশনের সঙ্গে এই তিনটি বিষয় নিয়ে আলোচনার পর আইন প্রণয়নকারী দপ্তর একটি প্রস্তাবের খসড়া তৈরি করে। এরপর এই খসড়াটি কেন্দ্রীয় মন্ত্রিসভার কাছে পাঠানো হয়। মন্ত্রিসভা সংসদের বর্তমান অধিবেশনে ‘২০২১ সালের নির্বাচনী আইন সংশোধনী বিল’ পেশ করার প্রস্তাবটি অনুমোদন করেছে।
এই প্রসঙ্গে উল্লেখযোগ্য যে নির্বাচন কমিশন এবং অন্যান্য সরকারি দপ্তর যেগুলি নির্বাচনী সংস্কার প্রক্রিয়ায় যুক্ত তাদের মধ্যে বৈঠকের আয়োজন আইন প্রণয়নকারী দপ্তর করে থাকে। ১৬ই নভেম্বর ভার্চুয়ালি অনুষ্ঠিত বৈঠকটি সংস্কার সংক্রান্ত কেন্দ্রীয় মন্ত্রিসভার কয়েকটি প্রস্তাবকে চূড়ান্ত করেছে। এরপর মুখ্য নির্বাচন কমিশনার অন্য দুই নির্বাচন কমিশনারের সঙ্গে ঘরোয়া বৈঠকে চূড়ান্ত প্রস্তাবের দুই-তিনটি অসঙ্গতি দুর করেছেন।
CG/CB/NS
(Visitor Counter : 105
বিজ্ঞানওপ্রযুক্তিমন্ত্রক
ব্রিকস এসটিআই এর স্টিয়ারিং কমিটির বৈঠকে ২০২২ সালে কি কি করা হবে, তা নিয়ে আলোচনা হয়েছে : ভারত ৫টি অনুষ্ঠানের আয়োজন করবে
নতুন দিল্লি, ১৮ই জানুয়ারী, ২০২২
ভারত, ২০২২ সালে ব্রিকসের বিজ্ঞান, প্রযুক্তি ও উদ্ভাবন সংক্রান্ত ৫টি অনুষ্ঠানের আয়োজন করবে। এগুলি হল : ১) ব্রিকস স্টার্টআপ ফোরামের বৈঠক, ২) জ্বালানীর উপর কার্যকর গোষ্ঠীর বৈঠক, ৩) জৈব প্রযুক্তি ও বায়োমেডিসিন, ৪) তথ্য যোগাযোগ প্রযুক্তি এবং হাই পারফরমেন্স কম্পিউটিং, ৫) বিজ্ঞান, প্রযুক্তি উদ্ভাবন ও শিল্পোদ্যোগের অংশীদারিত্ব সংক্রান্ত কার্যকর গোষ্ঠীর বৈঠক। ব্রিকসের বিজ্ঞান, প্রযুক্তি ও উদ্ভাবন সংক্রান্ত স্টিয়ারিং কমিটির পঞ্চদশ বৈঠকে এই বিষয়গুলি নিয়ে আলোচনা হয়েছে।
এবছর ব্রিকসের চেয়ারম্যানের দায়িত্ব পালন করবে চীন। ভারত, ব্রিকসের চেয়ারম্যানের দায়িত্ব চীনের হাতে তুলে দিয়েছে। এবারের ব্রিকস সম্মেলনের মূল ভাবনা আন্তর্জাতিক উন্নয়নে নতুন যুগের সূচনা করার জন্য উন্নতমানের ব্রিকস অংশীদারিত্ব গড়ে তোলা।
ব্রিকসের বিজ্ঞান, প্রযুক্তি ও উদ্ভাবন সংক্রান্ত স্টিয়ারিং কমিটির বৈঠকটি ভার্চুয়ালী অনুষ্ঠিত হয়েছে। বৈঠকে ব্রিকস গোষ্ঠীভুক্ত দেশগুলির বিজ্ঞান মন্ত্রকের প্রতিনিধিরা উপস্থিত ছিলেন। বৈঠকে বিজ্ঞান ও প্রযুক্তি দপ্তরের উপদেষ্টা ও আন্তর্জাতিক সহযোগিতা গোষ্ঠীর প্রধান শ্রী সঞ্জীব কুমার ভার্সনয় ভারতীয় দলের নেতৃত্ব দিয়েছেন। এবছরের সেপ্টেম্বর মাসে ব্রিকস গোষ্ঠীভুক্ত দেশগুলির মন্ত্রী ও উচ্চপদস্থ আধিকারিকদের বৈঠকের প্রস্তাব দিয়েছে চীন। আজকের আলোচনায় ভারত, বিজ্ঞান, প্রযুক্তি, উদ্ভাবন সংক্রান্ত কার্যকরী গোষ্ঠীর বৈঠক ২৩ ও ও ২৪শে মার্চ করার প্রস্তাব দিয়েছে।
CG/CB/SFS
(Visitor Counter : 118
কয়লামন্ত্রক
কয়লা মন্ত্রক ঝরিয়া এবং রানীগঞ্জের মাস্টার প্ল্যান নিয়ে অগ্রসর হওয়ার জন্য কর্মশালার আয়োজন করেছে
নতুন দিল্লি, ১৪ জুলাই, ২০২১
কয়লা মন্ত্রকের পক্ষ থেকে আজ ঝরিয়া এবং রানীগঞ্জের মাস্টার প্ল্যান সম্পর্কে অগ্রসর হওয়ার বিষয়ে সারাদিন ব্যাপী এক কর্মশালার আয়োজন করা হয়। কোল ইন্ডিয়া লিমিটেডের অধীনস্থ সংস্থা ঝাড়খণ্ডের সেন্ট্রাল কোল্ড ফিল্ড লিমিটেডে এই কর্মশালার আয়োজন করা হয়। কর্মশালার মূল উদ্দেশ্য, ঝাড়খণ্ডের ঝরিয়া এবং পশ্চিমবঙ্গের রানীগঞ্জে ক্ষতিগ্রস্ত বাসিন্দাদের পুনর্বাসনের ব্যবস্থা করা। কয়লা উত্তোলন অঞ্চলে আগুনসহ প্রাকৃতিক দুর্ঘটনার মতো পরিস্থিতির মোকাবিলা করতে ঝরিয়া এবং রানীগঞ্জ এই দুই অঞ্চলে বসবাসকারী মানুষের সুরক্ষার জন্য একটি মাস্টার প্ল্যান তৈরি করা হয়েছে। উল্লেখ্য, কোল ইন্ডিয়া লিমিটেডের অধীন ভারত কোকিং কোল এবং ইস্টার্ন কোয়ালফিল্ডস লিমিটেডের একাধিক কয়লা খনি রয়েছে এই দুই অঞ্চলে।
কয়লা মন্ত্রকের অতিরিক্ত সচিব শ্রী বিনোদ কুমার তিওয়ারি, যুগ্ম সচিব শ্রী বি পি পতি সহ অন্যান্য বিশিষ্ট ব্যক্তিরা আজকের এই কর্মশালায় যোগ দিয়েছিলেন। শ্রী বিনোদ কুমার তিওয়ারি তাঁর ভাষণে উল্লেখ করেন যে, ঝরিয়া এবং রানীগঞ্জ অঞ্চলে বসবাসকারী মানুষের সুরক্ষার বিষয়ে সরকার বিশেষভাবে অবহিত রয়েছে। আধুনিক প্রযুক্তির ব্যবহার করে কয়লা খনি অঞ্চলে আগুন নেভানোর বিষয়টি কয়লা উত্তোলনকারী সংস্থাগুলির প্রধান বিবেচ্য বিষয় হওয়া উচিত।
CG/ SB
(Visitor Counter : 112
বিদ্যুৎমন্ত্রক
এনটিপিসি, বিদ্যুৎ মন্ত্রকের সাথে সমঝোতা পত্র স্বাক্ষর করল। বিস্তারিত জানাল ২০২০ – ২১ অর্থবছরের লক্ষ্য
নতুন দিল্লি, ৩০শে সেপ্টেম্বর, ২০২০
এনটিপিসি, ভারত সরকারের বিদ্যুৎ মন্ত্রকের সঙ্গে সমঝোতা পত্র স্বাক্ষর করল। ২০.০৯.২০২০ তে স্থির করল, ২০২০ – ২১ এর প্রধান লক্ষ্য।
২০২০ – ২১ এর জন্য সর্বশ্রেষ্ঠ শ্রেণিতে প্রধান লক্ষ্যের মধ্যে আছে ৩৪০বিইউ বিদ্যুৎ উৎপাদন, ১৫এমএমটি কয়লা উৎপাদন, ২১,০০০ কোটি টাকার মূলধনী ব্যয় এবং ৯৮,০০০ কোটি টাকার রাজস্ব। সমঝোতা পত্রে অন্যান্য আর্থিক বিষয়ও অন্তর্ভুক্ত হয়েছে।
CG/AP/SFS
(Visitor Counter : 81
প্রধানমন্ত্রীরদপ্তর
আগামী ১৩ই মে মধ্যপ্রদেশ স্টার্টআপ সম্মেলনে প্রধানমন্ত্রী মধ্যপ্রদেশ স্টার্টআপ নীতির সূচনা করবেন
নয়াদিল্লী, ১২ মে, ২০২২
প্রধানমন্ত্রী শ্রী নরেন্দ্র মোদী আগামী ১৩-ই মে সন্ধ্যে ৭-টায় ভিডিও কনফারেন্সের মাধ্যমে ইন্দোরে আয়োজিত মধ্যপ্রদেশ স্টার্টআপ সম্মেলনে মধ্যপ্রদেশ স্টার্টআপ নীতির সূচনা করবেন এবং স্টার্টআপ গোষ্ঠীর উদ্দেশ্যে ভাষণ দেবেন। তিনি একইসঙ্গে মধ্যপ্রদেশ স্টার্টআপ পোর্টালের সূচনা করবেন। এই পোর্টাল স্টার্টআপ ইকো ব্যবস্থাপনাকে সহজ ও উন্নত করতে সাহায্য করবে।
মধ্যপ্রদেশ স্টার্টআপ সম্মেলনে স্টার্টআপ ইকো ব্যবস্থাপনার সঙ্গে যুক্ত বিভিন্ন ক্ষেত্রের ব্যক্তিরা অংশ নেবেন। এরমধ্যে সরকারি ও বেসরকারি ক্ষেত্রের নীতি নির্ধারক, উদ্ভাবক, উদ্যোক্তা, শিক্ষাবিদ, বিনিয়োগকারী, পরামর্শদাতা এবং সংশ্লিষ্ট ক্ষেত্রের সঙ্গে যুক্ত ব্যক্তিরা রয়েছেন। এই সম্মেলনে স্পিড মেন্টরিং সেশন সহ বিভিন্ন অধিবেশন থাকছে। সেখানে স্টার্টআপগুলি শিক্ষা প্রতিষ্ঠানের সঙ্গে যুক্ত ব্যক্তিদের সঙ্গে বার্তালাপ করতে পারবে। তহবিল সংগ্রহ সংক্রান্ত অধিবেশনে উদ্যোক্তারা অর্থ সংগ্রহের বিভিন্ন পদ্ধতি সম্পর্কে শিক্ষা নিতে পারবেন। বিনিয়োগকারীদের সামনে প্রকল্পের উপস্থাপনা সংক্রান্ত অধিবেশনে স্টার্টআপগুলি বিনিয়োগকারীদের সঙ্গে সহযোগিতা এবং অর্থ সংগ্রহের জন্য তাদের চিন্তা-ভাবনা প্রকাশ করার সুযোগ পাবে। ইকো ব্যবস্থাপনা সহায়তা অধিবেশনে অংশগ্রহণকারীরা রাজ্যে স্টার্টআপ ইকো ব্যবস্থাপনা বিষয়ে প্রচার এবং ব্র্যান্ড ভ্যালু সম্পর্কে শিখতে পারবেন। অনুষ্ঠানে নতুন প্রবণতা এবং উদ্ভাবনের বিষয় সংক্রান্ত একটি স্টার্টআপ এক্সপো প্রদর্শিত হবে।
CG/SS/NS
(
প্রধানমন্ত্রীরদপ্তর
প্রধানমন্ত্রীর আগামীকাল পশ্চিমবঙ্গের দুর্গাপুরে আসছেন
নয়াদিল্লি, ০১ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আগামীকাল পশ্চিমবঙ্গের দুর্গাপুরে আসছেন।সেখানে তিনি বৈদ্যুতায়িত ২৯৪ কিলোমিটার দীর্ঘ অন্ডাল – সাঁইথিয়া – পাকুড় – মালদা এবং খানা – সাঁইথিয়া রেল শাখা জাতির উদ্দেশে উৎসর্গ করবেন।এই রেল শাখার বিদ্যুতায়নের ফলে উত্তর ও উত্তর – পূর্ব ভারতে কয়লা, স্টোন চিপস্ও ব্যালাস্ট পরিবহণ আরও সহজ হয়ে উঠবে।
এছাড়াও, শ্রী মোদী ২০ কিলোমিটার দীর্ঘ হিজলি – নারায়ণগড় তৃতীয় রেল লাইনটি জাতির উদ্দেশে উৎসর্গ করবেন।
CG/BD/SB
(Visitor Counter : 98
প্রতিরক্ষামন্ত্রক
ভারতীয় সেনাবাহিনীর ইঞ্জিনিয়াররা কোভিড রোগীদের জন্য তরল অক্সিজেনকে কম চাপে অক্সিজেন গ্যাসে পরিণত করার একটি নতুন পন্থা উদ্ভাবন করেছেন
নয়াদিল্লী, ১৯ মে, ২০২১
ভারত কোভিড মহামারীর দ্বিতীয় ঢেউয়ের মোকাবিলা করার সময় অক্সিজেন এবং অক্সিজেন সিলিন্ডারের ঘাটতি মেটাতে উদ্যোগী হয়েছে। যেহেতু ক্রায়োজেনিক ট্যাঙ্কে তরল অক্সিজেন পরিবহণ করা হয় এরপর সেই অক্সিজেনকে হাসপাতালে রোগীর বেডের পাশে অক্সিজেন গ্যাস হিসেবে দ্রুত পৌঁছে দেওয়া যথেষ্ট চ্যালেঞ্জের বিষয়। যেসব হাসপাতাল কোভিড রোগীদের চিকিৎসা করছে তাদের সকলের কাছেই এটি একটি বড় চ্যালেঞ্জ।
মেজর জেনারেল সঞ্জয় রিহানীর নেতৃত্বে ভারতীয় সেনাবাহিনীর ইঞ্জিনিয়ারদের একটি দল এই সমস্যার সমাধানে উদ্যোগী হয়েছিলেন। গ্যাস সিলিন্ডারের ব্যবহার ছাড়াই অক্সিজেন সরবরাহ নিশ্চিত করতে একটি বিশেষ দল গঠন করা হয়। এই দলের মূল কাজ ছিল ঘন ঘন গ্যাস সিলিন্ডারে অক্সিজেন না ভরে কিভাবে রোগীদের কাছে এই গ্যাসীয় অক্সিজেন পৌঁছে দেওয়া যায়।
সিএসআইআর এবং ডিআরডিও-র সঙ্গে সেনাবাহিনীর ইঞ্জিনিয়াররা এই বিষয় নিয়ে সরাসরি আলোচনা চালান। তাঁরা ভেপোরাইজার, পিআরভি এবং তরল অক্সিজেন সিলিন্ডারের মাধ্যমে সমস্যার সমাধান করতে উদ্যোগী হন। এর জন্য কম ক্ষমতা সম্পন্ন তরল অক্সিজেন সিলিন্ডার এবং ভেপারাইজারের সাহায্যে প্রেসার ভাল্ভের মাধ্যমে পাইপলাইন দিয়ে রোগীদের গ্যাস সরবরাহ করার একটি পন্থা উদ্ভাবন করা হয়েছে। এর সাহায্যে দিল্লী ক্যান্টনমেন্টের বেস হাসপাতালে ২-৩ দিন ৪০টি শয্যায় ২টি তরল অক্সিজেন সিলিন্ডারের মাধ্যমে সফলভাবে অক্সিজেন সরবরাহ করা সম্ভব হয়। ইঞ্জিনিয়াররা একটি ভ্রাম্যমান ব্যবস্থাও উদ্ভাবন করেছেন। পুরো ব্যবস্থাটি আর্থিকভাবে সাশ্রয়ী এবং সুরক্ষিতভাবে ব্যবহার করা যায়।
ভারতীয় সেনাবাহিনীর জটিল সমস্যার সহজ সমাধান করার এটি একটি উদ্যোগ। কোভিড-১৯ মহামারীর বিরুদ্ধে লড়াইয়ে সেনাবাহিনী জাতির সঙ্গে প্রতি মুহুর্তে রয়েছে।
(CG/CB /NS
আইনওবিচারমন্ত্রক
বিচারপতি শ্রী শরদ অরবিন্দ বোবদে ভারতের পরবর্তী প্রধান বিচারপতি হচ্ছেন
নয়াদিল্লি, ২৯ অক্টোবর, ২০১৯
রাষ্ট্রপতি শ্রী রাম নাথ কোবিন্দ ভারতের পরবর্তী প্রধান বিচারপতি হিসাবে শ্রী শরদ অরবিন্দ বোবদে’কে নিযুক্ত করেছেন। বিচারপতি শ্রী বোবদে আগামী ১৮ই নভেম্বর দায়িত্বভার গ্রহণ করবেন। তিনি ২০১৩’র ১২ই এপ্রিল থেকে সুপ্রিম কোর্টের বিচারপতি হিসাবে দায়িত্ব পালন করে এসেছেন। এর আগে তিনি প্রায় ছয় মাস মধ্যপ্রদেশ হাইকোর্টের মুখ্য বিচারপতি হিসাবে দায়িত্ব পালন করেছেন। এছাড়াও, তিনি বোম্বে হাইকোর্টের অতিরিক্ত বিচারপতি হিসাবে কাজ করেছেন।
বিচারপতি শ্রী বোবদে নাগপুর জেলা আদালত এবং বোম্বে হাইকোর্টের নাগপুর বেঞ্চে আইনজীবী হিসাবে কর্মজীবন শুরু করেন। বোম্বে হাইকোর্টে এবং সুপ্রিম কোর্টেও তিনি সিভিল, সাংবিধানিক, শ্রম, কোম্পানি, নির্বাচন এবং কর সংক্রান্ত বিষয়গুলি নিয়ে বিশেষ বিশেষ সময় সওয়াল-জবাব করেছেন। সাংবিধানিক, প্রশাসনিক, কোম্পানি, পরিবেশগত এবং নির্বাচন সংক্রান্ত আইনগুলি ক্ষেত্রে তাঁর বিশেষ অভিজ্ঞতা রয়েছে।
CG/BD/SB
(Visitor Counter : 53
জাহাজচলাচলমন্ত্রক
হাওড়ার গড়চুমুকের কাছে নদীর পাড়ে ধাক্কা মারলো বিদেশী জাহাজ
কলকাতা, ২ আগস্ট, ২০২৩
কলকাতার শ্যামাপ্রসাদ মুখার্জী বন্দর কর্তৃপক্ষ জানিয়েছে, মালয়েশিয়ার পতাকাবাহী এমটিটি সিঙ্গাপুর নামের একটি পণ্যবাহী জাহাজ  আজ সকাল ১১টা ২৫ মিনিট নাগাদ হাওড়ার গড়চুমুকের কাছে পুকুরিয়া পয়েন্টে  স্টিয়ারিং-এ গোলযোগের কারণে নিয়ন্ত্রণ হারিয়ে নদীর পারে ধাক্কা মারে।
জাহাজটি ৩৩৮টি কন্টেনার নিয়ে ক্লাং বন্দর থেকে কলকাতার নেতাজী সুভাষ ডকে যাচ্ছিল।
জাহাজের মাস্টার এডুইন ডিন রামাস ফিলিপিন্সের নাগরিক। তাঁর সঙ্গে আরও ২০ জন নাবিক রয়েছেন। তাঁরা ফিলিপিন্স ও মালয়েশিয়ার নাগরিক। সকলেই নিরাপদে রয়েছেন।
কলকাতার শ্যামাপ্রসাদ মুখার্জী বন্দরের পাইলট জাহাজে রয়েছেন। কলকাতা ও হলদিয়া থেকে দড়ি পাঠানো হয়েছে। দড়ি দিয়ে টেনে জাহাজটিকে গভীর জলে নিয়ে যাওয়ার চেষ্টা করা হচ্ছে। জাহাজ থেকে তেল লিক করে নদীর জলে মেশার কোনো ঘটনা এখনও চোখে পড়েনি।
কন্টেনারগুলি যাতে নদীর জলে ভেসে না যায় সেজন্য সেগুলিকে দড়ি দিয়ে ভালো করে বেধে রাখতে জাহাজের মাস্টারকে পরামর্শ দেওয়া হয়েছে।
AC/SD/SKD
(Visitor Counter : 63
ক্রেতা, খাদ্যএবংগণবন্টনমন্ত্রক
জাতীয় খাদ্য সুরক্ষা আইনের আওতায় বৈধ সুফলভোগীদের চিহ্নিতকরণের জন্য ২০১৩ থেকে ৪.৩৯ কোটি জাল রেশন কার্ড বাতিল করা হয়েছে
নয়াদিল্লি, ০৬ নভেম্বর, ২০২০
সুনির্দিষ্ট গণবন্টন ব্যবস্থাকে আরও উন্নত ও সুষ্ঠুভাবে পরিচালনার লক্ষ্যে গণবন্টন ব্যবস্থায় প্রযুক্তি-নির্ভর সংস্কারের অঙ্গ হিসাবে রেশন কার্ড/সুফলভোগীদের তথ্য ভান্ডার, আধার সংযুক্তিকরণ, অবৈধ/জাল রেশন কার্ড চিহ্নিতকরণ, ডিজিটাল ডেটায় কারচুপি প্রভৃতি ক্ষেত্রে স্বচ্ছতা ও দায়বদ্ধতা নিয়ে আসার লক্ষ্যে জাতীয় খাদ্য সুরক্ষা আইনের আওতায় একাধিক কর্মসূচি রূপায়িত হচ্ছে। এই আইন কার্যকর করে প্রযুক্তির মাধ্যমে রাজ্য/কেন্দ্রশাসিত প্রশাসনগুলি ২০১৩-২০২০ পর্যন্ত প্রায় ৪ কোটি ৩৯ লক্ষ অবৈধ/জাল রেশন কার্ড বাতিল করেছে।
এছাড়াও, জাতীয় খাদ্য সুরক্ষা আইনের নিয়মিত কোটা অনুযায়ী, প্রদেয় খাদ্যশস্য সংশ্লিষ্ট রাজ্য/কেন্দ্রশাসিত অঞ্চলগুলিকে বৈধ সুফলভোগীদের চিহ্নিত করে সুষ্ঠুভাবে বন্টনের ওপর গুরুত্ব দেওয়া হচ্ছে। আইনের আওতায় বৈধ সুফলভোগীদের অন্তর্ভুক্তি এবং জাল কার্ডগুলি বাতিলের জন্য কার্যকর পদক্ষেপ গ্রহণ করা হয়েছে। প্রতিটি রাজ্য ও কেন্দ্রশাসিত প্রশাসন জাতীয় খাদ্য সুরক্ষা আইনের আওতায় বৈধ রেশন কার্ডের ভিত্তিতে সর্বোচ্চ পরিমাণ খাদ্যশস্য সংগ্রহ করতে পারছেন।
জাতীয় খাদ্য সুরক্ষা আইনের আওতায় সুনির্দিষ্ট গণবন্টন ব্যবস্থার মাধ্যমে প্রায় ৮১ কোটি ৩৫ লক্ষ ব্যক্তিকে উচ্চ ভর্তুকি মূল্যে খাদ্যশস্য বন্টন করা হয়ে থাকে। ২০১১-র জনগণনা অনুযায়ী এই সংখ্যা মোট জনসংখ্যার দুই-তৃতীয়াংশ। বর্তমানে ৮০ কোটিরও বেশি মানুষ উচ্চ ভর্তুকি মূল্যে খাদ্য সুরক্ষা আইনের আওতায় মাসিক-ভিত্তিতে ৩ টাকা কেজি দরে চাল, ২ টাকা কেজি দরে গম এবং ১ টাকা কেজি দরে মোটা জাতীয় দানাশস্য রেশন দোকান থেকে সংগ্রহ করতে পারছেন।
CG/BD/SB
(
মানবসম্পদবিকাশমন্ত্রক
জাতীয় শিক্ষা নীতি ২০২০-র সফল বাস্তবায়নের লক্ষ্যে আগামীকাল বারাণসীতে তিন দিনের অখিল ভারতীয় শিক্ষা সমাগমের উদ্বোধন করবেন প্রধানমন্ত্রী
নয়াদিল্লি, ০৬ জুলাই, ২০২২
আগামীকাল বারাণসীতে তিন দিনের অখিল ভারতীয় শিক্ষা সমাগমের উদ্বোধন করবেন প্রধানমন্ত্রী শ্রী নরেন্দ্র মোদী। বিশ্ববিদ্যালয় মঞ্জুরি কমিশন, বেনারস হিন্দু বিশ্ববিদ্যালয় এবং কেন্দ্রীয় শিক্ষা মন্ত্রকের যৌথ ব্যবস্থাপনায় আয়োজিত তিন দিনের এই সম্মেলনে যোগ দেবেন সরকারি ও বেসরকারি বিশ্ববিদ্যালয়গুলির ৩০০ জনেরও বেশি উপাচার্য, শিক্ষাবিদ, নীতি রচয়িতা এবং শিল্প প্রতিনিধিবৃন্দ। গত দু’বছরে বেশ কিছু উদ্যোগের সফল বাস্তবায়নের পথ ধরে জাতীয় শিক্ষা নীতি ২০২০ সারা দেশে কিভাবে রূপায়িত করা যায়, সে সম্পর্কে আলোচনা ও মতবিনিময় হ’ল এই সম্মেলনের মূল লক্ষ্য ও উদ্দেশ্য। সম্মেলনে অন্যান্যদের মধ্যে উপস্থিত থাকবেন উত্তর প্রদেশের রাজ্যপাল শ্রীমতী আনন্দীবেন প্যাটেল, উত্তর প্রদেশের মুখ্যমন্ত্রী যোগী আদিত্যনাথ এবং কেন্দ্রীয় শিক্ষা মন্ত্রী শ্রী ধর্মেন্দ্র প্রধান।
তিন দিনের এই সম্মেলন জাতীয় শিক্ষা নীতি ২০২০-র বাস্তবায়নের প্রকৌশল ও পন্থা-পদ্ধতি নিয়ে আলোচনা ও পারস্পরিক মতবিনিময়ের সুযোগ এনে দেবে দেশে উচ্চতর শিক্ষার সঙ্গে যুক্ত বিভিন্ন প্রতিষ্ঠানের কাছে। দেশের শিক্ষা ব্যবস্থাকে বিশ্বমানের করে তুলতে বেশ কিছু নীতিগত পদক্ষেপও গ্রহণ করেছে কেন্দ্রীয় শিক্ষা মন্ত্রক। এই পরিস্থিতিতে বেশ কিছু বিশ্ববিদ্যালয়ও ইতিমধ্যে শিক্ষা সংস্কারের দিকে মনোযোগ দিয়েছে। তবে, পরিবর্তনের সঙ্গে খাপ খাইয়ে নেওয়ার জন্য বহু শিক্ষা প্রতিষ্ঠানকে এ বিষয়ে তথ্য ও অন্যান্য প্রয়োজনীয় সহায়তাদানের কাজ এখনও বাকি রয়ে গেছে। দেশে শিক্ষার উপযোগী পরিবেশ যেহেতু কেন্দ্র, রাজ্য এবং বেসরকারি ক্ষেত্রগুলির উপর অনেকাংশে নির্ভরশীল, সেই কারণে এই শিক্ষা নীতির সফল বাস্তবায়নের লক্ষ্যে আলোচনা ও পরামর্শের বিশেষ প্রয়োজন রয়েছে। গত মাসে প্রধানমন্ত্রী শ্রী নরেন্দ্র মোদী বিভিন্ন রাজ্যের মুখ্যসচিবদের সঙ্গে ধর্মশালায় এক সম্মেলনে মিলিত হয়েছিলেন। সেখানে রাজ্যগুলির পক্ষ থেকে শিক্ষা নীতি সম্পর্কে তাঁদের মতামত তুলে ধরা হয়। এই আলোচনা ও মতবিনিময়ের পথ ধরেই বারাণসী শিক্ষা সমাগমের আয়োজন। বিভিন্ন শাখায় সার্বিক শিক্ষার প্রসার, দক্ষতা বিকাশ ও কর্মসংস্থানের সুযোগ, জ্ঞান আহরণের সুযোগ ও পদ্ধতি, শিক্ষার বিশ্বায়ন, ডিজিটাল ব্যবস্থায় ক্ষমতায়ন, অনলাইন ব্যবস্থায় শিক্ষার প্রসার, সমীক্ষা ও গবেষণা, উদ্ভাবন ও শিল্পোদ্যোগ, গুণগত মান এবং অন্তর্ভুক্তিমূলক শিক্ষা সহ বিভিন্ন বিষয়ে আলোচনার কর্মসূচি রয়েছে এই তিন দিনের সম্মেলনে।
অখিল ভারতীয় শিক্ষা সমাগমের এই মঞ্চে উচ্চতর শিক্ষার লক্ষ্যে বারাণসী ঘোষণাপত্রটি গ্রহণ করা হবে বলে আশা করা হচ্ছে।
PG/SKD/SB
(Visitor Counter : 97